Í gær fór ég á veitingastaðinn Jómfrúna í Lækjargötunni . Við vinkonurnar ætluðum að fá okkur smá hádegissnarl , danskt smörrebrauð og læti . Við urðum sko ekki fyrir vonbrigðum . Staðurinn bókstaflega lyktaði af testósteróni ! Það voru karlmenn í hverju einasta sæti , á öllum aldri og bara nokkuð sætir . Ég leit til hægri og sá flottan mann , svo til vinstri og þar var annar enn flottari … ég vissi ekki hvar ég var lent : -Donk , kona ertu svona kynsvelt að þér finnist allir menn aðlaðandi !? spurði ég sjálfa mig . Það eru líklega alltof margir mánuðir síðan ég lagðist á dívan með gæja . Að minnsta kosti voru í mínum augum bara sexý menn þarna inni og ég í nammilandi ! Ég pantaði mér markríl til að styðja nú rækilega við bakið á öllu sem íslenskt er . … Þó fiskurinn hefði verið hreinasta lostæti ; borinn fram kaldur á grófu brauði með salati og eggjarauðu í skurn sem ég smurði svo yfir fiskinn , átti ég bágt með að einbeita mér að matnum fyrir öllum flottu karlmönnunum . Ég held að langflestir hafi verið á aldrinum 35 - 40 -aldurinn sem ég fíla , myndarlegir menn í jakkafötum og greinilega á hádegisfundum þarna . Venjulega hef ég alltaf borðað á þessum dæmigerðu grænmetisstöðum í hádeginu en því miður eru þeir einhverra hluta vegna alltaf fjölsetnir af kvenfólki og ákaflega kvenlegum karlmönnum . Jómfrúin og herramennirnir þar eru því sérstaklega góð tilbreyting . Þarna var sko verið að horfa á hverja einustu konu sem gekk inn á staðinn . Sem betur fer voru þær örfáar fyrir utan okkur vinkonurnar sem áttum því alla athyglina . Já . Þetta var sko eitthvað annað en hráfæðiæturnar , sem taka varla eftir því hvort kona er með brjóst eða rass . Og hana nú , héðan í frá verður borðað á Jómfrúnni í hverri viku !